Hinnerjoen kirkonkylä

Hinnerjoen kirkonkylä on kirkonkylä ja taajama entisen Hinnerjoen kunnan alueella Eurassa. Se oli Hinnerjoen kunnan hallinnollinen keskus. Vuoden 2021 lopussa taajamassa oli 386 asukasta, ja sen maapinta-ala oli 2,85 neliökilometriä.

Kirkonkylä sijaitsee kantatien 43 varrella. Kirkonkylältä lähtee etelään Vaaljoen kylän suuntaan yhdystie 2021 ja kaakkoon seututie 210 kohti Honkilahden kirkonkylää. Kirkonkylän palveluihin kuuluu muun muassa matkabaari, huoltoasema, kahvila, kyläkauppa, asiamiesposti, vapaaehtoinen palokunta, kirjasto ja ala-koulu. Kylässä on myös Hinnerjoen kirkko.

Kirkonkylältä itään Auvoljärvellä on Elorannan uimaranta ja sauna.Visit Pyhäjärviseutu: Elorannan uimaranta ja sauna

Lähteet

Luokka:Hinnerjoki
Luokka:Euran kylät
Luokka:Suomen kirkonkylät
Luokka:Euran taajamat
Luokka:Suomen entiset kuntakeskukset